CELEX: C2006/212/31
Language: et
Date: 2006-09-02 00:00:00
Title: Kohtuasi C-273/06: Eelotsusetaotlus, mille esitas Handelsgericht Wien (Austria) 22. juunil 2006  — Auto Peter Petschenig GmbH versus Toyota Frey Austria GmbH

2.9.2006   
            
            
               ET
            
            
               Euroopa Liidu Teataja
            
            
               C 212/18
            
         Eelotsusetaotlus, mille esitas Handelsgericht Wien (Austria) 22. juunil 2006 — Auto Peter Petschenig GmbH versus Toyota Frey Austria GmbH
   (Kohtuasi C-273/06)
   (2006/C 212/31)
   Kohtumenetluse keel: saksa
   Eelotsusetaotluse esitanud kohus
   Handelsgericht Wien
   Põhikohtuasja pooled
   
      Hageja: Auto Peter Petschenig GmbH
   
      Kostja: Toyota Frey Austria GmbH
   Eelotsuse küsimused
   
               1.
            
            
               Kas komisjoni 28. juuni 1995. aasta määruse (EÜ) nr 1475/95 asutamislepingu artikli 85 lõike 3 kohaldamise kohta mootorsõidukite turustus- ja teeninduskokkuleppe teatavate liikide suhtes (määrus (EÜ) nr 1475/95) (1) artikli 5 lõike 1 punkti 1 esimest taanet tuleb tõlgendada nii, et ainuüksi komisjoni 31. juuli 2002. aasta määruse (EÜ) nr 1400/2002 asutamislepingu artikli 81 lõike 3 kohaldamise kohta teatavat liiki vertikaalsete kokkulepete ja kooskõlastatud tegevuse suhtes mootorsõidukisektoris (määrus (EÜ) nr 1400/2002) (2) jõustumist ja selle tagajärjel üksnes turustussüsteemi, mis on kooskõlas määrusega (EÜ) 1475/95 ja kuulub selle kohaselt erandi alla, kohandamist, nii et see vastaks valikulise turustussüsteemi jaoks erandi saamiseks esitatud nõuetele vastavalt määrusele (EÜ) nr 1400/2002, tuleb käsitleda kui ümberkorraldamise vajadust määruse (EÜ) nr 1475/95 artikli 5 lõike 3 esimese lõigu esimese taande tähenduses?
            
         
               2.
            
            
               
                  Juhul kui vastus esimesele küsimusele on eitav: Kas komisjoni 28. juuni 1995. aasta määruse (EÜ) 1475/95 asutamislepingu artikli 85 lõike 3 kohaldamise kohta mootorsõidukite turustus- ja teeninduskokkuleppe teatavate liikide suhtes (määrus (EÜ) nr 1475/95) artikli 5 lõike 3 esimese lõigu esimest taanet tuleb tõlgendada nii, et juba ainuüksi varasemalt lepingulistele edasimüüjatele tagatud piirkonna kaitse valikulist turustussüsteemi puudutav kadumine, isegi kui see on seotud juurdepääsu võimaldamisega töökodadele, kes ei ole selle margi lepingulised edasimüüjad, mis ei olnud varem määruse (EÜ) 1475/95 kohaselt lubatud, tähendab ümberkorraldamist määruse (EÜ) nr 1475/95 artikli 5 lõike 3 esimese lõigu esimese taande mõttes või on vaja tõendada, et ümberkorraldavaid meetmeid on tegelikult võetud?
            
         
      (1)  EÜT L 145, lk 25.
   
      (2)  EÜT L 203, lk 30; ELT eriväljaanne 08/02, lk 158.